Sliman Ɛazem deg mkul tikkelt yettaɛrad ad d-yawi ɣef tidet n ddunit d tmetti, ladɣa imi netta d argaz d-yesɛeddan lmaḥna, ama n lɣerba neɣ n lgirra neɣ lahmum d yimdanen, ɣef way-a ula deg usefru-agi zzman idewwer asemres n yinzi-agi amcum ad t-id-yass wass-is, maḥsub ɣef liḥala n ddunit belli akka tella amdan n diri ad ixelles akk ayen yexdem. Sliman Ɛazem deg myal tikkelt yessebgan-d tamuɣli-ines ɣer ddunit tbeddel, deg usefru-agi-ines imeslay-d ɣef yir umdan ad ixelles lefɛayel-is ass-a neɣ azekka, maca netta yenna-d: kul ass nessaram neqqar amcum ad t-id-yas wass-is, yettma d asirem kan i mazal yessaram maca yezra mazal wissen melmi di ccek kan d asirem kan wissen melmi ad d-iban sseh d lḥeq.